ডিউক অফ এডিনবার্গ পুরস্কার
ডিউক অফ এডিনবার্গ পুরস্কার বা মূল ইংরেজিতে দ্য ডিউক অফ এডিনবার্গ অ্যাওয়ার্ড (সাধারণত সংক্ষেপে ডিঅফই নামেও পরিচিত) হল একটি যুব সম্মাননা কার্যক্রম যা ১৯৫৬ সালে যুক্তরাজ্যের রাজপুত্র ও ডিউক অফ এডিনবরা ফিলিপ প্রচলন করেন। পুরস্কারটি প্রায় ১৪৪টি দেশে বিতরণ করা হয়। সম্মাননাগুলো কিশোর এবং তরুণ প্রাপ্তবয়স্কদের আত্ম-উন্নয়ন অনুশীলনের একটি ধারাবাহিক কার্যক্রম সম্পন্ন করার স্বীকৃতিস্বরূপ প্রদান করা হয়, যা কুর্ট হানের "আধুনিক যুবক সম্প্রদায়ের ছয়টি অবক্ষয়ের" সমাধানগুলির উপর ভিত্তি করে তৈরি করা হয়েছে।